CHDK/Bulgarian/Compiling CHDK under Windows

За да компилирате CHDK под Windows ще ви трябва Unix среда, като например Cygwin или Mingw/MSys. Освен това се предполага, че притежавате достатъчно умения за работа командната конзола на Windows.

Работната среда
Съществува 'готова за използване' среда, която можете да изтеглите оттук.

Средата

 * Създайте папка CHDK. Например D:\CHDK.
 * Създайте папка за работната среда, например D:\CHDK\gcc.
 * Разархивирайте пакета със средата в тази папка.
 * Добавете папката с изпълнимите файлове в променливата на средата PATH.
 * Отворете 'Start' менюто -> 'Control Panel' -> 'System', страница 'Advanced', бутон 'Environment Variables'. Използвайте User Variables за модифициране на променливата PATH. Ако тази променлива не съществува, създайте я и й присвоете стойност 'D:\CHDK\gcc\bin'. Ако вече съществува променлива PATH, тогава добавете стойността ';D:\CHDK\gcc\bin' (не забравяйте разделителя ';' (точка и запетая). Запазете така направените настройки.
 * Забележка: Всички променливи в Windows не са чувствителни към малки и големи букви (case insensitive). Така че, ако имате променлива 'Path' или 'path' или 'pAtH' – модифицирайте тази, която съществува. Не създавайте нова с главни букви!

Програмният код

 * Създайте работна директория, например D:\CHDK\src.
 * Свалете последната версия на изходния код от SVN хранилището (repository): tools.assembla.com в създадената в предната стъпка директория.
 * Можете да използвате SVN клиент за Windows или просто да изтеглите кода като ZIP архив директно от tools.assembla.com.